Ο Εμμανουήλ Τριποδάκης (Σπηλιά Κισάμου - Χανιά, 1868 – Αθήνα 1936), ήταν Έλληνας στρατιωτικός, καθηγητής της Σχολής Ευελπίδων, και πολιτικός, ο οποίος συμπορεύτηκε με τον Ελευθέριο Βενιζέλο. Ήταν ένας από τους σαράντα αξιωματικούς του Στρατιωτικού Συνδέσμου που έφεραν τον Κρητικό ηγέτη των Φιλελευθέρων στην εξουσία με το κίνημα του 1909 στο Γουδί και ο οποίος το 1916, τον ακολούθησε στο κίνημα της Εθνικής Άμυνας της Θεσσαλονίκης.